Statele Uniunii Europene reprezintă o unitate compusă din 27 de membri care au aderat în perioade diferite și care prezintă anumite particularități specifice. Odată cu integrarea noastră în Uniunea Europeană este important să cunoaștem toate statele membre, la fel de mult cum ne cunoaștem propria țară. Uniunea este rezultatul unui întreg proces de cooperare și integrare care a început cu șase membri fondatori (1956), după care au urmat cinci valuri de aderare, în 1973, 1981, 1986, 1995, valul cinci cu două părți: 2004 și 2007.

În 2007 Uniunea Europeană însumează aproximativ 480 de milioane de locuitori pe o suprafață de 4.231.551 km2. […]

Statele Uniunii sunt diferite și din punct de vedere al urbanizării, nivelului economic ș.a., dar sistemul și politica actuală tind spre o echilibrare a nivelului de trai. Important este faptul că în ultimii douăzeci de ani, în cea mai mare a Uniunii Europene, s-a înregistrat o creștere economică importantă, iar regiunile mai sărace au recuperat handicapul economic datorită facilităților generate de piața unică și de investițiile fondurilor structurale.

Odată cu extinderea spre est a Uniunii s-a trecut la o nouă etapă a evoluției statelor din această zonă continentală, după aproape 50 de ani de influență sovietică și o politică centralizată.

După căderea Cortinei de Fier s-a trecut la o redirecționare spre Occident, lucru realizat după aderarea statelor Polonia, Ungaria, Cehia, Estonia, Letonia și Lituania în 2004, urmate în 2007 de România și Bulgaria.

Extinderea spre est a mărit piața unică europeană și a deschis perspectivele investițiilor occidentale.

O imagine care conține hartă, atlas, text

Descriere generată automat

Cu toate acestea, nici înșiși europenii nu privesc Uniunea ca pe \* sistem încă bine structurat, din toate punctele de vedere (în special economic și politic), cu toate că cei 27 de actori naționali susțin o dezvoltare durabilă unitară.

Studii de caz: Franța, Germania, Regatul Unit, Italia, Spania, Portugalia, Grecia, Austria.

1. Franța – stat din Europa Vestică, fapt ce i-a conferit importanță deosebită în dezvoltarea istorică și economică: […]
2. climatul este temperat cu nuanțe oceanice (în vest), mediteraneene (în sud);
3. hidrografia este reprezentată prin râuri direcționate spre patru bazine marine; […]
4. vegetația este variată, de la pădurile de conifere și foioase până la asociațiile de maquis din regiunea mediteraneană. […]
5. Germania – stat ce face legătura între Europa Centrală și cea Nordică: […]
6. prezintă caracteristici fizico-geografice variate; […]
7. climatul este temperat, influențat de aportul maselor de aer oceanic, dar și baltic sau continental;
8. hidrografic, este o țară cu râuri dirijate spre trei bazine marine (Marea Nordului, Marea Baltică și Marea Neagră). […]
9. Regatul Unit ocupă arhipelagul omonim din Oceanul Atlantic, format din Marea Britanie (Anglia, Scoția și țara Galilor) și Irlanda de Nord, cu istorie diferită:
10. relieful este grefat pe mai multe structuri genetice. Predomină părțile joase, de câmpie, urmate de dealuri și munți cu altitudini reduse; […]
11. hidrografia este reprezentată de o rețea densă de râuri scurte, dar bogate ca debit, din care se remarcă Tamisa și Severn; […]
12. vegetația dominantă este de pășune – peste jumătate din suprafața țării, iar în zonele montane, pădurile de foioase ocupă porțiuni restrânse.

|  |  |  |  |
| --- | --- | --- | --- |
| Țara | Suprafață (km2) | Populație (mil. loc.) | Capitala |
| Franța | 547030 | 60 | Paris |
| Germania | 356733 | 81 | Berlin |
| Regatul Unit | 244820 | 60 | Londra |
| Italia | 301309 | 58 | Roma |
| Spania | 504782 | 40 | Madrid |
| Portugalia | 92389 | 10 | Lisabona |
| Grecia | 131990 | 10 | Atena |

(Adaptat după *Manualul de* *Geografie, clasa a XII-a*, Grigore Posea, Liliana Guran-Nica, Nicolae Cruceru, Radu Săgeată, Adrian Cioacă)